বিজেপিৰ ৰাষ্ট্ৰীয় সভাপতি জে পি নড্ডাৰ বাহনত অচিনাক্ত লোকে আক্ৰমণ কৰাক কেন্দ্ৰ কৰি কলকাতাত বিভিন্ন প্ৰতিক্ৰিয়াৰ সৃষ্টি হৈছে।
মুখ্যমন্ত্ৰী মমতা বেনাৰ্জীৰ ভতিজাক সাংসদ অভিষেক বেনাৰ্জীৰ সংসদীয় সমষ্টি ডায়মণ্ড হাৰ্বাৰলৈ গৈ থকা অৱস্থাত আক্ৰমণৰ সন্মুখীন হয় নাড্ডা।
বিজেপিয়ে অভিযোগ কৰা মতে, জে পি নাড্ডা আৰু কৈলাস বিজয়ভাৰ্গীয়াৰ কনভয়ৰ ওপৰত তৃণমূল কংগ্ৰেছৰ সমৰ্থকে আক্ৰমণ কৰিছিল।
জানিব পৰা মতে, নাড্ডাৰ কনভয়টোৱে টি এম চিৰ সমদলৰ সন্মুখীন হয় দক্ষিণ ২৪ পৰগানাত। বিজেপিৰ ৰাজ্যিক সভাপতি দিলীপ ঘোষৰ অভিযোগ মতে, টিএমচিৰ কৰ্মীসকলে বিজেপি সভাপতি জে পি নাড্ডাৰ কনভয় প্ৰতিৰোধ কৰিবলৈ চেষ্টা কৰে আৰু শিল-ইটা দলিয়াই আক্ৰমণ কৰে।
